text: De slipper for at betale deres gæld
  20 september 2016 kl. 15.47
  Esbjerg Kommune eftergiver gæld på knap 1.8 mio. kroner.
  En stribe forsamlingshuse i Esbjerg får nu eftergivet den gæld, de har til kommunen. Den har forhindret flere af husene om at optage nye banklån, og derfor har Esbjergs politikere besluttet at eftergive gælden på i alt knap 1,8 mio. kr. Det er sket i forbindelse med det budgetforlig, som et flertal netop har vedtaget. 
  - Det er ikke penge, som vi regner med at få igen sådan lige foreløbig, og ved at eftergive den samlede gæld hjælper vi mange forsamlingshuse for relativt få penge, siger formanden for Kulturudvalget i Esbjerg, Jacob Lose, (V), til TV SYD.
  Jacob Lose, (V), formand for Esbjerg Kommunes kulturudvalg: "Det er ikke penge, som vi regner med at få igen sådan lige foreløbig."
  
  Her er de tolv forsamlingshuse, som får eftergivet gæld på tilsammen 1.724.053 kr.
  TjæreborgGuldager  SkadsBryndumHostrup  FarupHvidingØ. VedstedHømLustrupVilslevSpandet
  Nogle af gældsposterne er meget gamle. De stammer fra 1980’erne og -90’erne, nogle endda helt tilbage til 70’ere. Andre er af mere aktuel dato.
  